CELEX: 32019D1788
Language: lv
Date: 2019-10-24 00:00:00
Title: Padomes Lēmums (KĀDP) 2019/1788 (2019. gada 24. oktobris), ar ko groza Lēmumu (KĀDP) 2015/1763 par ierobežojošiem pasākumiem saistībā ar situāciju Burundi

25.10.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 272/147
               
            
         PADOMES LĒMUMS (KĀDP) 2019/1788
         (2019. gada 24. oktobris),
         ar ko groza Lēmumu (KĀDP) 2015/1763 par ierobežojošiem pasākumiem saistībā ar situāciju Burundi
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2015. gada 1. oktobrī pieņēma Lēmumu (KĀDP) 2015/1763 (1) par ierobežojošiem pasākumiem saistībā ar situāciju Burundi.
                  
               
                     (2)
                  
                  
                     Pamatojoties uz Lēmuma (KĀDP) 2015/1763 pārskatīšanu, ierobežojošie pasākumi būtu jāatjauno līdz 2020. gada 31. oktobrim.
                  
               
                     (3)
                  
                  
                     Lēmums (KĀDP) 2015/1763 būtu jāpapildina ar pantu, kurā ir precizēts, ka Padome un Augstais pārstāvis var apstrādāt persondatus, lai pildītu savus uzdevumus saskaņā ar minēto lēmumu.
                  
               
                     (4)
                  
                  
                     Lēmuma (KĀDP) 2015/1763 pielikumā izklāstītie iekļauto personu ieraksti tika pārskatīti, un būtu jāgroza informācija par vienu fizisko personu.
                  
               
                     (5)
                  
                  
                     Tādēļ būtu attiecīgi jāgroza Lēmums (KĀDP) 2015/1763,
                  
               IR PIEŅĒMUSI ŠO LĒMUMU.
         
            1. pants
            Lēmumu (KĀDP) 2015/1763 groza šādi:
            
                        1)
                     
                     
                        lēmumā iekļauj šādu pantu:
                        
                           “4.a pants
                           
                           
                              1.   Lai izpildītu šajā lēmumā paredzētos uzdevumus, Padome un Augstais pārstāvis var veikt persondatu apstrādi, jo īpaši:
                              
                                          a)
                                       
                                       
                                          attiecībā uz Padomi: lai sagatavotu un izdarītu grozījumus pielikumā;
                                       
                                    
                                          b)
                                       
                                       
                                          attiecībā uz Augsto pārstāvi: lai sagatavotu grozījumus pielikumā.
                                       
                                    
                           
                              2.   Vajadzības gadījumā Padome un Augstais pārstāvis attiecīgos datus par kriminālnoziegumiem, ko izdarījušas sarakstā iekļautās fiziskās personas, un par šādu personu kriminālsodāmību vai par drošības pasākumiem, kas attiecas uz šādām personām, var apstrādāt tikai tiktāl, ciktāl šāda apstrāde ir nepieciešama, lai sagatavotu pielikumu.
                           
                           
                              3.   Lai nodrošinātu, ka attiecīgās fiziskās personas var izmantot tiesības, kas tām noteiktas ar Eiropas Parlamenta un Padomes Regulu (ES) 2018/1725 (*1), šā lēmuma vajadzībām Padome un Augstais pārstāvis tiek noteikti par “pārzini” Regulas (ES) 2018/1725 3. panta 8. punkta nozīmē.
                           
                        
                        
                           (*1)  Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).”;"
                        
                     
                  
                        2)
                     
                     
                        lēmuma 6. panta otro daļu aizstāj ar šādu:
                        “Šo lēmumu piemēro līdz 2020. gada 31. oktobrim.”;
                     
                  
                        3)
                     
                     
                        lēmuma pielikumu groza tā, kā izklāstīts šā lēmuma pielikumā.
                     
                  
         
            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Luksemburgā, 2019. gada 24. oktobrī
            
               
                  Padomes vārdā –
               
               
                  priekšsēdētāja
               
               A.-K. PEKONEN
            
         
         
            (1)  Padomes Lēmums (KĀDP) 2015/1763 (2015. gada 1. oktobris) par ierobežojošiem pasākumiem saistībā ar situāciju Burundi (OV L 257, 2.10.2015., 37. lpp.).
      
      
         
            PIELIKUMS
            Lēmuma (KĀDP) 2015/1763 pielikumā 1. ierakstu zem virsraksta “1. un 2. pantā minēto fizisko un juridisko personu, vienību un struktūru saraksts” aizstāj ar šādu:
            
               
                            
                        
                        
                           Vārds, uzvārds
                        
                        
                           Identifikācijas informācija
                        
                        
                           Sarakstā iekļaušanas pamatojums
                        
                     
                           “1.
                        
                        
                           Godefroid BIZIMANA
                        
                        
                           Dzimums: vīrietis
                           Dzimšanas datums: 23.4.1968.
                           Dzimšanas vieta: NYAGASEKE, MABAYI, CIBITOKE
                           
                           Burundi valstspiederība. Pases numurs: DP0001520
                        
                        
                           
                              Chargé de missions de la Présidence un bijušais Valsts policijas ģenerāldirektora vietnieks. Atbildīgs par demokrātijas apdraudēšanu, pieņemot operatīvus lēmumus, kuru rezultātā tika pielietots nesamērīgs spēks un veiktas vardarbīgas represijas pret miermīlīgām demonstrācijām, kuras sākās 2015. gada 26. aprīlī pēc tam, kad tika paziņots par prezidenta Nkurunziza kandidēšanu prezidenta vēlēšanās.”